text: SF i Horsens vil have partiet ud af regeringen
  27 februar 2013 kl. 10.24
  SFs bagland har fået nok. SF i Horsens vil nu have SF ud af regeringen.
  Nu er det nok. SF i regeringen har været med til at føre politik, der slet ikke er SF-politik. 
  Derfor skal SF ud af regeringen.
  Meldingen kommer SF?s byrådsgruppe i Horsens.
  Den kommer efter regeringens kontanthjælpsreform og vækstplan - men også tendensen i rækken af politiske udspil, der er blevet fremsat siden fleksjob- og skattereformerne, skriver SF's byrådsgruppe i en pressemeddelelse.
  - Vi anerkender, at der er tale om et dramatisk udmelding, men mener også, at den alvorlige politiske situation, vi befinder os i kalder på handlekraft fra SF?s side.
  - Vi står i en situation, hvor vi gennemfører en politik, der er mere borgerlig, end både Anders Fogh Rasmussen og Lars Løkke Rasmussen nogensinde ville kunne have gennemført i deres regeringsperioder samtidig med, at vi løber fra den politik, vi gik til valg på at gennemføre og dermed baner vejen for, at et borgerligt flertal igen kan indtage regeringskontorerne, siger Bjarne Sørensen, Paw Amdisen og Jørn Steffensen fra SF's byrådsgruppe.
  